CELEX: C2007/117/20
Language: sl
Date: 2007-05-26 00:00:00
Title: Zadeva C-136/07: Tožba, vložena 7. marca 2007 – Komisija Evropskih skupnosti proti Kraljevini Španiji

26.5.2007   
            
            
               SL
            
            
               Uradni list Evropske unije
            
            
               C 117/13
            
         Tožba, vložena 7. marca 2007 – Komisija Evropskih skupnosti proti Kraljevini Španiji
   (Zadeva C-136/07)
   (2007/C 117/20)
   Jezik postopka: španščina
   Stranki
   
      Tožeča stranka: Komisija Evropskih skupnosti (zastopnika: H. Støvlbæk in R. Vidal Puig, zastopnika)
   
      Tožena stranka: Kraljevina Španija
   Predlogi tožeče stranke:
   
               —
            
            
               Ugotovi naj se, da Kraljevina Španija ni izpolnila obveznosti iz Direktive Sveta 89/48/EGS (1) z dne 21. decembra 1988 o splošnem sistemu priznavanja visokošolskih diplom, pridobljenih s poklicnim izobraževanjem in usposabljanjem, ki traja najmanj tri leta in iz Direktive Sveta 92/51/EGS (2) z dne 18. junija 1992 o drugem splošnem sistemu priznavanja strokovne izobrazbe in usposabljanja, ki dopolnjuje Direktivo 89/48/EGS, glede dostopa do poklica kontrolorja zračnega prometa.
            
         
               —
            
            
               Kraljevini Španiji naj se naloži plačilo stroškov.
            
         Tožbeni razlogi in bistvene trditve
   
               1)
            
            
               Direktiva 89/48/EGS se v Španiji uporablja za dostop do poklica kontrolorja zračnega prometa in opravljanje tega poklica, ob tem da:
               
                           —
                        
                        
                           je skupek diplom, licenc in dovoljenj, potrebnih za opravljanje poklica „controlador de tránsito aéreo “v Španiji „diploma “v smislu Direktive 89/48/EGS;
                        
                     
                           —
                        
                        
                           je poklic kontrolorja zračnega prometa v Španiji „reguliran poklic “v smislu Direktive 89/48/EGS.
                        
                     
         
               2)
            
            
               Kljub navedenemu Kraljevina Španija ni sprejela ukrepov, potrebnih za prenos Direktive 89/48/EGS, kar zadeva poklic kontrolorja zračnega prometa
            
         
               3)
            
            
               Komisija meni, da Kraljevina Španija prav tako ni izpolnila obveznosti iz Direktive 92/51/EGS, ker
               
                           —
                        
                        
                           se Direktiva 92/51/EGS uporablja za poklic kontrolorja zračnega prometa; in
                        
                     
                           —
                        
                        
                           Kraljevina Španija ni sprejela ukrepov, potrebnih za prenos Direktive 92/51/EGS, kar zadeva poklic kontrolorja zračnega prometa.
                        
                     
         
               4)
            
            
               Direktiva 2006/23/ES (3) Evropskega parlamenta in Sveta z dne 5. aprila 2006 o licenci kontrolorja zračnega prometa Skupnosti uvaja sistem vzajemnega priznavanja licenc kontrolorjev zračnega prometa, izdanih na podlagi te direktive. Vendar pa rok, ki ga imajo države članice za uskladitev s to direktivo, ne izteče do 17. maja 2008. Zato, se do tega datuma za dostop do poklica kontrolorja zračnega prometa in njegovo opravljanje v Španiji še naprej uporabljata Direktivi 89/48/EGS in 92/51/EGS.
            
         
      (1)  UL L 19, str. 16.
   
      (2)  UL L 209, str. 25.
   
      (3)  UL L 114, str. 22.